cyanic-selkie/wikianc huggingface dataset:
বর্ষপঞ্জি
হিজরী বর্ষপঞ্জী
ইসলামি বর্ষপঞ্জি বা মুসলিম বর্ষপঞ্জি (হিজরী বর্ষপঞ্জি হিসাবেও পরিচিত) একটি চন্দ্রনির্ভর বর্ষপঞ্জি। বিভিন্ন মুসলিম দেশ এই বর্ষপঞ্জি অনুসরণ করে, আর পৃথিবীব্যাপী মুসলমানগণ অনুসরণ করেন ইসলামের পবিত্র দিনসমূহ উদযাপনের জন্য। ইসলাম ধর্মের শেষ বাণীবাহক মুহাম্মদ মক্কার ক্বুরায়েশদের দ্বারা নির্যাতিত হয়ে মক্কা থেকে মদীনা চলে যান। তার এই জন্মভূমি ত্যাগ করার ঘটনাকে ইসলামে 'হিজরত' আখ্যা দেয়া হয়। রাসুল মুহাম্মাদের মক্কা থেকে মদিনায় হিজরতের ঘটনাকে চিরস্মরণীয় করে রাখার উদ্দেশ্যেই হিজরী সাল গণনার সূচনা। ইসলামের দ্বিতীয় খলিফা হযরত ওমরের শাসনামলে ১৭ই হিজরী অর্থাৎ রাসুল মুহাম্মদের মৃত্যুর সাত বছর পর চন্দ্র মাসের হিসাবে এই পঞ্জিকা প্রবর্তন করা হয়। হিজরতের এই ঐতিহাসিক তাৎপর্যের ফলেই হযরত ওমরের শাসনামলে যখন মুসলমানদের জন্য পৃথক ও স্বতন্ত্র পঞ্জিকা প্রণয়নের কথা উঠে আসে তখন তারা সর্বসম্মতভবে হিজরত থেকেই এই পঞ্জিকার গণনা শুরু করেন। যার ফলে চান্দ্রমাসের এই পঞ্জিকাকে বলা হয় ‘হিজরী সন’। প্রতিদিন সূর্যাস্তের মাধ্যমে দিন গণনার শুরু হয়। তবে মাস গণনার ক্ষেত্রে নির্দিষ্ট ভূখন্ডে খালি চোখে অথবা খালি চোখানুগ যন্ত্রপাতির (যেমন: দূরবীন, সাধারণ দূরবীক্ষণ যন্ত্র) সহায়তায় চাঁদ দেখার উপর নির্ভর করে। মাসগুলো চাঁদ দেখার উপর নির্ভর করে ২৯ অথবা ৩০ দিনের হয়। যেমাসে ২৯ দিন শেষ হলে নতুন মাসের চাঁদ দেখা যায় না, সে মাসে ৩০ দিন পূর্ণ করে মাস শেষ করা হয়।
বুদ্ধাব্দ
বুদ্ধাব্দ অথবা বুদ্ধনির্বাণাব্দ হল শাক্যমুনি বুদ্ধের মহাপরিনির্বাণ দিবস থেকে গণিত অব্দ। খ্রিস্টজন্মের ৫৪৩ বছর পূর্বে বৈশাখী পূর্ণিমা তিথিতে কুশীনগরে ভগবান বুদ্ধ পরিনির্বাণ (পালি: পরিনিব্বাণ) লাভ করেন। সেই বিশেষ দিন থেকেই ১ বুদ্ধাব্দের সূচনা ধরে নিয়ে প্রচলিত হয় "বুদ্ধাব্দ"। প্রত্যেক বছর চান্দ্র বৈশাখ মাসের পূর্ণিমা তিথিতে (যা "বুদ্ধপূর্ণিমা" নামে খ্যাত) আরম্ভ হয় এই অব্দ। এটি সম্পূর্ণ চান্দ্রাব্দ এবং এই অব্দের মাস এবং দিনাঙ্কের গণনাপদ্ধতি অপরাপর সকল ভারতীয় অব্দের ন্যায় প্রাচীন "সূর্যসিদ্ধান্ত" থেকে গৃহীত। ভারতীয় চান্দ্রাব্দ গণনাপদ্ধতি অনুসারে বুদ্ধাব্দেও মলমাস গণনার রীতি প্রচলিত আছে। এর ফলস্বরূপ বুদ্ধাব্দ চান্দ্রাব্দ হওয়া সত্ত্বেও সম্পূর্ণ ঋতুনিষ্ঠ।
চীনা বর্ষপঞ্জী
চীনা বর্ষপঞ্জী বা চায়না বর্ষপঞ্জী চীনের একটি ঐতিহ্যবাহী চন্দ্র ভিত্তিক বর্ষপঞ্জী। যার দ্বারা চীনের জ্যোতিষবিজ্ঞানে দিন, মাস ও বছর হিসাব করা হয়। এটি চীন এবং বিশ্বের বিভিন্ন দেশের অবস্থানরত চীনা জাতির ব্যবহার করা ঐতিহ্যমন্ডিত পঞ্জিকা। এ বর্ষপঞ্জী অনুসারে চীনে ছুটি নির্ধারন এবং বিয়ের শুভদিন বির্ধারন থেকে ব্যবসার শুভদিনও নির্ধারন করা হয়।
চীনা বর্ষপঞ্জির দিন গগনা শুরু হয় মধ্যরাত থেকে এবং পরের দিন মধ্যরাত পর্যন্ত। মাস শুরু হয় নতুন চাঁদ দেখার দেওয়ার দিন থেকে এবং শেষ হয় পরের নতুন চাঁদ দেখার পূর্বে। বছর শুরু হয় বসন্তকালের নতুন চাঁদ দেখার মাধ্যমে। বর্তমান চীনা বর্ষপঞ্জী অনেক বিবর্তনের ফসল। অনেক জ্যোতিবিদ্যাবিজ্ঞানী জোয়ার- ভাটা সহ বিভিন্ন মৌসুমি কারণে এ বর্ষপঞ্জী অনেক পবির্তন ও পরিবর্ধন করেন। এ বর্ষপঞ্জি আগের প্রায় ১০০ এর অধিক বার পরিবর্তিত হয়েছে। কোরীয় বর্ষপঞ্জী ও ভিয়েতনামের বর্ষপঞ্জী এ বর্ষপঞ্জীরই অংশ।
কোরীয় বর্ষপঞ্জী
কোরীয় বর্ষপঞ্জী বা কোরিয়ান বর্ষপঞ্জী হল পূর্ব এশিয়ার অন্যান্য দেশের মত কোরিয়ার একটি ঐতিহ্যমন্ডীত চন্দ্র নির্ভর বর্ষপঞ্জী। কোরীয় মেরিডিয়ান অনুসারে দিন গগনা করা হয়। কোরিয়ার ধর্মীয় ও সাংস্কৃতিক উৎসব এ পঞ্জিকা ভিত্তিক পালিত হয়।
১৮৯৬ সালে গ্রেগরীয় বর্ষপঞ্জী সরকারিভাবে গৃহীত হলেও প্রথাগত ছুটি, আচার-অনুষ্ঠান এ পঞ্জিকা অনুসারে হিসাব করা হয়। এমনকি পুরনো প্রজন্মের মানুষেরা বয়সও এ পঞ্জিকার উপর ভিত্তির করে হিসাব করে থাকে। এ পঞ্জিকার প্রথম দিন কোরিয়ার সর্ববৃহত উৎসব সিউলাল বা কোরিয়ান নববর্ষ পালিত হয়।
নেপাল সংবৎ
নেপাল সংবৎ মূলত নেপালের কাঠমাণ্ডু উপত্যকায় প্রচলিত একটি চান্দ্র অব্দবিশেষ।
বিক্রম সংবৎ
বিক্রম সংবৎ ভারতীয় নৃপতি বিক্রমাদিত্য কর্তৃক প্রবর্তিত একটি অব্দবিশেষ। এটি ভারতের একটি বহুল প্রচলিত অব্দ এবং নেপালের জাতীয় অব্দ। বিক্রম সংবৎ জাতীয় অব্দ হিসেবে স্বীকৃত হলেও এর পাশাপাশি গ্রেগোরিয়ান বর্ষপঞ্জি এবং নেপাল সংবতের প্রচলনও নেপালে ব্যাপকভাবে রয়েছে।
উজ্জয়িনী নগরীর চন্দ্রবংশীয় রাজা বিক্রমাদিত্য শকদের পরাজিত করে তার বিজয়োপলক্ষে ৫৬ খ্রিস্টপূর্বাব্দে প্রবর্তন করেন চান্দ্র অব্দ বিক্রম সংবৎ। বিক্রম সংবৎ গ্রেগোরিয়ান বর্ষপঞ্জি থেকে ৫৬.৭ বছর এগিয়ে রয়েছে। এটি একটি চান্দ্রাব্দ এবং প্রাচীন সূর্যসিদ্ধান্ত অনুসারে তিথি মতে গণিত হয় এই অব্দের মাস এবং দিনাঙ্ক। উত্তর ভারত এবং নেপালে এই অব্দে নববর্ষারম্ভ হয় চান্দ্র চৈত্র মাসের শুক্লা প্রতিপদ তিথিতে। কিন্তু পশ্চিম ভারতে এই একই অব্দ আরম্ভ হয় চান্দ্র কার্তিক মাসের শুক্লা প্রতিপদ তিথিতে।
গুপ্তাব্দ
৩২০ সালে চন্দ্রগুপ্ত এ সাল গণনার প্রচলন করেন। গুপ্তাব্দের অপর নাম ছিল 'সংবৎ'।
মঘী সাল
মঘী সন গণনা শুরু হয় খ্রিষ্টাব্দ ৬৩৯ সাল থেকে।
বিক্রমাব্দ
খ্রিষ্টাব্দ ৫৭ অব্দ থেকে বিক্রমাব্দ গণনা শুরু হয়। বাংলা সনের সাথে ৬৫০ বছর যোগ করলে বিক্রমাব্দ সন পাওয়া যায়।
লক্ষ্মনাব্দ
সেন বংশের রাজা লক্ষন সেন এর প্রবর্তক বলে ধারণা করা হয়। পার্বত্য ত্রিপুরা অঞ্চলে ৬২১ খ্রিষ্টাব্দে এই সনটি চালু হয়।
জনি হেইন্স
জন নরম্যান হাইনেস (অক্টোবর ১৭, ১৯৩৪ - অক্টোবর ১৮, ২০০৫) জনি হাইনেস নামে বেশি পরিচিত, একজন ইংরেজ ফুটবলার ছিলেন যিনি ১৯৫২ সাল থেকে ১৯৭০ সাল পর্যন্ত ফুলহাম ফুটবল ক্লাবের হয়ে ৬৫৮ খেলায় ১৫৮টি গোল করেছেন।
৯৯৯
৯৯৯ গ্রেগরীয় বর্ষপঞ্জির একটি সাধারণ বছর।
অক্টোবর-ডিসেম্বর
999
বটতলী ইউনিয়ন
বটতলী ইউনিয়ন নামে বাংলাদেশে মোট ২টি ইউনিয়ন রয়েছে। যথা:
ডাফরিন রিপোর্ট
অনুসন্ধান
প্রতিবেদন প্রণয়নের উদ্দেশ্যে বাংলার প্রায় ১০০টি গ্রাম জরিপ করা হয়। গ্রামীণ জনগোষ্ঠীকে কৃষক, কারিগর, শ্রমিক ও ভিক্ষুক এই চারভাগে বিভক্ত করা হয়।
ফলাফল
জরিপে দেখা যায় যে গ্রামীণ জনগোষ্ঠীর ২৬% পরিবার ভূমিহীন বা প্রান্তিক কৃষক এবং তাদের জীবিকা দিনমজুরি। জরিপ অনুযায়ী পশ্চিমাঞ্চলীয় এবং দক্ষিণ-পূর্বাঞ্চলীয় জেলাসমূহে দারিদ্রের অনুপাত সবচেয়ে বেশি এবং উত্তর ও পূর্বাঞ্চলীয় জেলাসমূহে দারিদ্রের অনুপাত সর্বনিম্ন ছিল। এই অনুপাত ছিল নিম্নরূপ:
ইউরি ওগানেসিয়ান
ইউরি সোলাকোভিখ ওগানেসিয়ান (Ю́рий Цола́кович Оганеся́н, Յուրի Ցոլակի Հովհաննիսյան Yuri Tsolakovich Oganessian; জন্ম ১৪ এপ্রিল ১৯৩৩) ।তিনি একজন রাশিয়ান পারমাণবিক পদার্থবিদ. ওগানেসিয়ানকে সবচেয়ে ভারি মৌল গবেষক বলে বিবেচনা করা হয়। তিনি এবং তার দল পর্যায় সারণীর সবচেয়ে ভারি মৌল আবিষ্কার করেন.
কর্মজীবন
২৮ বছর বয়সে, তিনি দাবনায় Joint Institute for Nuclear Research এর  Georgy Flyorov (Flerov) দলে যোগদান করেন।
ওগানেেসিন Flerov Laboratory of Nuclear Reactions (FLNR) এর বৈজ্ঞানিক দলের প্রধান ছিলেন।
অ্যাময় গার্ডেনস
অ্যাময় গার্ডেনস (চীনা: 淘大花園; Jyutping: tou4 daai6 faa1 jyun4) হংকংয়ের কাউলুনের জর্ডান উপত্যকা এলাকায় ১৯৮১ থেকে ১৯৮৭ সাল পর্যন্ত সম্পন্ন করা একটি ব্যক্তিগত আবাসন প্রকল্প । ২০০৩ সালে সিভিয়ার অ্যাকিউট রেসপিরেটরি সিনড্রোম (সার্স) এর প্রাদুর্ভাবের সময় এই এলাকা সবচেয়ে গুরুতরভাবে আক্রান্ত স্থান ছিল এবং সেখানে ৩০০ জনেরও বেশি লোক এই রোগে সংক্রামিত হয়।
আকৃতি
অ্যামোয় গার্ডেন ১৯টি ব্লক নিয়ে গঠিত এবং ব্লকগুলো এ থেকে এস অক্ষর দিয়ে চিহ্ন করা। এই প্রকল্পের বিল্ডিংগুলা ৩০ থেকে ৪০ তলা পর্যন্ত উঁচু । এ থেকে এইচ পর্যন্ত আটটি ব্লক ৩৩ তলা বা ১০৫ মিটার উঁচু এবং ১৪ মিটার উঁচু একটি মঞ্চে অবস্থিত, যেখানে একটি বাণিজ্যিক কেন্দ্রও রয়েছে। এই আটটি ব্লকে প্রতি ফ্লোরে আটটি করে ফ্ল্যাট ক্রুশেরআকৃতি আকারে বানানো হয়েছে। প্রতিটি ক্রুশ আকৃতির ফ্ল্যাটে দুটি করে অ্যাপার্টমেন্ট রয়েছে । অ্যাময় গার্ডেনস প্রকল্পের মধ্যে একটি শপিং সেন্টারের (অ্যামোয় প্লাজা) পাশাপাশি একটি ফুড স্কোয়ারও রয়েছে।
উন্নয়ন
১৯২০ সালে অ্যাময় ক্যানিং নামক একটি কোম্পানী কর্তৃক কারখানা হিসাবে ব্যবহারের জন্য প্রকল্পটি কেনা হয়েছিল । উত্পাদন কার্যক্রমকে পর্যায়ক্রমে অন্যত্র সরানোর ইচ্ছায় অ্যাময় ক্যানিং প্রায় ২২২,৫৬০ বর্গফুট এই জায়গাটিকে ১৯৭৭ সালের মার্চ নিলামে উঠায়। কাংখিত মূল্য না পাওয়ায় নিলামটি ব্যর্থ হয়। পরবর্তীকালে, হ্যাং লাং ডেভেলপমেন্ট কোম্পানী ১৯৭৭ সালের এপ্রিল মাসে প্রায় ২ মিলিয়ন হংকং ডলারে প্রকল্পটি কেনার জন্য একটি চুক্তি স্বাক্ষর করে। প্রকল্পটির পুনঃউন্নয়ন থেকে অ্যাময় ক্যানিং মুনাফার একটি অংশ পাবে বলে চুক্তিতে বলা হয় । প্রকল্পটি চারটি ধাপে নির্মিত হয়েছিল। সাতটি আবাসিক ব্লক (ব্লক এ থেকে জি পর্যন্ত) সমন্বিত প্রকল্পটি প্রথম পর্যায়ের নির্মাণ চুক্তি হংকংয়ের ঠিকাদার শুই অন কনস্ট্রাকশনকে ১৮ অক্টোবর ১৯৭৯-এ দেওয়া হয়েছিল । প্রথম পর্যায়টি ১৯৮১ সালে এবং চূড়ান্ত পর্যায়টি ১৯৮৭ সালে সম্পন্ন হয়।
সার্সের প্রাদুর্ভাব
২০০৩ সালের মার্চের শেষের দিকে, অ্যাময় গার্ডেনের বাসিন্দাদের মধ্যে সার্সের প্রাদুর্ভাব ঘটে। ১৫ই এপ্রিল ২০০৩ নাগাদ, এই হাউজিং প্রকল্পে সার্স রোগে মোট ৩২১ জন আক্রান্ত হয়েছিল। ব্লক ই-তে আক্রান্তের সংখ্যা সবচেয়ে বেশী ছিল। ঐ ব্লকে প্রায় ৪১% মানুষ আক্রান্ত হয়েছিল। ব্লক সি-তে ১৫%, ব্লক বি -তে ১৩% এবং ব্লক ডি-তেও ১৩% মানুষ আক্রান্ত হয়। আক্রান্তের বাকী ১৮% অন্যান্য ব্লকে ছিল । সমস্ত বাসিন্দাদের পরবর্তীকালে বিচ্ছিন্নতার জন্য লেই ইউ মুন এবং লেডি ম্যাকলেহোস হলিডে ভিলেজে স্থানান্তরিত করা হয়েছিল। ২০০৩ সালের মাঝামাঝি সময়ে, কর্তৃপক্ষ দেখতে পায় যে বাথরুমের মেঝে ড্রেনগুলির নকশায় পানির ট্যাপগুলিকে ভরাট রাখার জন্য একটি পূরন ব্যবস্থার অভাব ছিল, যা বাথরুমের নিষ্কাশন ফ্যানের দ্বারা বাথরুমে ভাইরাস-বোঝাই অ্যারোসলগুলিকে প্রবেশ করতে দেয়। এই প্রকল্পে সার্সের এর দ্রুত বিস্তারে কারণগুলির মধ্যে এটি ছিল অন্যতম । প্রকল্পটি জীবানুমুক্ত করা হয়েছিল এবং বাসিন্দারা পুনরায় ফিরে আসতে সক্ষম হয়েছিল। পরবর্তীতে, প্রকল্পটিতে একটি সহায়ক ফ্লোর ড্রেনেজ সিস্টেম চালু করা হয়েছিল যাতে নর্দমা গ্যাসের পুনর্গঠন রোধ করার জন্য বিশুদ্ধ পানির ইন্টারলকের ব্যবস্থা করা হয়।
জনসংখ্যা
২০১৬ সালের আদম-শুমারি অনুসারে, অ্যাময় গার্ডেনস-এর জনসংখ্যা ছিল ১০,৭২১ জন। বাসিন্দাদের গড় বয়স ছিল ৩৭.৭ এবং জনসংখ্যার (৯৫.৬ শতাংশ) চীনা জাতিসত্তার ছিল। প্রত্যেকটি পরিবারে গড়ে ২.৪ ব্যক্তি নিয়ে গঠিত। পরিবারগুলোর মাসিক গড় পারিবারিক আয় ছিল ৩৪,০০০ হংকং ডলার ।
পরিবহনব্যবস্থা
অ্যাময় গার্ডেনস এমটিআর মেট্রো সিস্টেমের কাউলুন বে স্টেশনের সাথে যুক্ত । উপরন্তু, প্রকল্পটি অনেকগুলো বাস রুটের সাথেও যুক্ত।
আইসবার্গ তত্ত্ব
থাম্ব|220px|ডান|[[ফর হুম দ্য বেল টোলস-এর জন্য তোলা হেমিংওয়ের ছবি।]] আইসবার্গ তত্ত্ব বা বাতিলের তত্ত্ব হল মার্কিন লেখক আর্নেস্ট হেমিংওয়ের উদ্ভাবিত লেখনীর কৌশল। তরুণ সাংবাদিক হিসেবে হেমিংওয়েকে কোন ঘটনা ঘটার পরপরই সংবাদপত্রে প্রতিবেদন লিখতে হত, যেখানে খুবই অল্প বিষয় বা ব্যাখ্যা থাকত। যখন তিনি ছোটগল্প লেখা শুরু করেন, তিনি তার এই অল্প কথায় বর্ণনা অব্যাহত রাখেন। তিনি অন্য বিষয়গুলোর ব্যাখ্যায় না গিয়ে মূল বিষয়ে মনোযোগ দেন। হেমিংওয়ে বিশ্বাস করতেন যে একটি গল্পের গভীর অর্থ এর ঘটনার দালিলিক প্রমাণে নয়, বরং ইশারা-ইঙ্গিতের মাধ্যমে এর ব্যাখ্যা প্রদানে নিহিত।
পটভূমি
মার্ক টোয়েইন, স্টিফেন ক্রেন, থিওডোর ড্রেইজার, সিনক্লেয়ার লুইস ও উইলা ক্যাথারের মত মার্কিন লেখকের মত হেমিংওয়ে ঔপন্যাসিক হওয়ার পূর্বে সাংবাদিক হিসেবে কাজ করতেন। উচ্চ বিদ্যালয় থেকে পড়াশোনা শেষ করার পর তিনি দ্য কানসাস সিটি স্টার-এ কাব প্রতিবেদক হিসেবে যোগ দেন, সেখানে তিনি জানতে পারেন যে সত্য প্রায়ই একটি গল্পের ঘটনাবলির অভ্যন্তরে লুকায়িত থাকে। তিনি শহরের রাজনীতিতে, হাসপাতালের জরুরি বিভাগে, পুলিশ স্টেশনে দুর্নীতি সম্পর্কে জানতে পারেন। তার লেখনীতে তিনি পটভূমি বাদ দিয়ে এইসব প্রাসঙ্গিক বিষয়াবলি সম্পর্কে লিখতেন। টরন্টো স্টার-এর বিদেশি প্রতিবেদক হিসেবে ১৯২০-এর দশকের শুরুর দিকে প্যারিসে থাকাকালীন তিনি গ্রেকো-তুর্কি যুদ্ধের ডজনের অধিক প্রতিবেদন করেন। তার জীবনীকার জেফ্রি মেয়ার্স বর্ণনা করেন, "তিনি মনোযোগ আকর্ষণের জন্য শুধু তাৎক্ষণিক ঘটনাবলির প্রতিবেদন করতেন।" গ্রেকো-তুর্কি যুদ্ধ থেকে তিনি লেখনীর মূল্যবান অভিজ্ঞতা অর্জন করেন যা তিনি তার কথাসাহিত্যের লেখনীতে রূপান্তর ঘটান। তিনি বিশ্বাস করতেন যে কথাসাহিত্য বাস্তব ঘটনার ভিত্তিতে হতে পারে, কিন্তু যদি একটি অভিজ্ঞতাকে শোধন করা হয় তবে যা থাকে তার ব্যাখ্যা অনুসারে তা হল "যা স্মরণ করা হয়েছে তার থেকেও সত্য।"
প্রারম্ভিক কথাসাহিত্য ও ছোটগল্প
গুয়েন্ডোলিন টেটলো মনে করেন হেমিংওয়ের প্রারম্ভিক কথাসাহিত্যগুলোতে, যেমন "ইন্ডিয়ান ক্যাম্প"-এ চরিত্র গঠনের তার মনোযোগ কম ছিল, বরং তিনি সাধাসিধেভাবে চরিত্রগুলোকে একে অপরের পাশে বসিয়েছেন। "ইন্ডিয়ান ক্যাম্প"-এ বর্ণনামূলক খুঁটিনাটি তথ্য, যেমন চিৎকাররত নারী, ধূমপানরত পুরুষ, বা সংক্রামিত আঘাতের মাধ্যমে সত্যনিষ্ঠা প্রকাশ করেছেন।" অন্য কথায়, একটি গল্প এর উপ-তথ্য দিয়ে মূল তথ্য পরিবেশন করতে পারে, উদাহরণস্বরূপ - হেমিংওয়ের "হিলস লাইক হোয়াইট এলিফ্যান্টস" গল্পে 'গর্ভপাত' শব্দটির উল্লেখ নেই, কিন্তু গল্পে পুরুষ চরিত্রটি তার প্রেমিকাকে গর্ভপাত করতে বলছিলেন। "বিগ টু-হার্টেড রিভার" গল্প সম্পর্কে হেমিংওয়ে ব্যাখ্যা করেন, "একটি বালক সম্পর্কে ... যে যুদ্ধ থেকে ফিরছে ... ফলে যুদ্ধ সম্পর্কিত, যুদ্ধের বর্ণনা, যুদ্ধের যে কোন কিছুই, বাদ দেওয়া হয়েছে।" হেমিংওয়ে ইচ্ছাকৃতভাবে "ইন্ডিয়ান ক্যাম্প" ও "বিগ টু-হার্টেড রিভার" গল্পে কিছু বাদ দিয়েছেন, যা তিনি ভালো বলে গণ্য করেন।
উপন্যাস
বেনসন মনে করেন হেমিংওয়ে যে সকল তথ্য বাদ দেন তা তাকে চরিত্রের সৃষ্টিকারী ও চরিত্রের মধ্যে এক ধরনের বাফার হিসেবে কাজ করেছে। তিনি ব্যাখ্যা দেন যে লেখক যখন নিজের ও চরিত্রের মধ্যে দূরত্ব তৈরি করেন, তখন তিনি আরও বেশি কর্মে প্রয়োগ ঘটাতে পারেন। বেনসন বলেন হেমিংওয়ের কথাসাহিত্যে এই দূরত্ব দরকারী এবং প্রারম্ভিক কথাসাহিত্য যেমন দ্য সান অলসো রাইজেস-এ তার সার্থক, কিন্তু তিনি যদি লেখক হিসেবে ইচ্ছাকৃতভাবে এই দূরত্ব তৈরি করেন, তবে কথাসাহিত্যটি ব্যর্থ হবে, যেমনটা হয়েছে তার পরবর্তী কাজগুলোতে, তথা অ্যাক্রস দ্য রিভার অ্যান্ড ইনটু দ্য ট্রিজ-এ।
ছাং-ও ৫
ছাং-ও ৫ ( ছাং-ও উহাও) চীনা চন্দ্র অভিযান কর্মসূচির অন্তর্গত একটি রোবটভিত্তিক (স্বয়ংচালিত যন্ত্রভিত্তিক) চীনা চন্দ্রানুসন্ধান অভিযান। পূর্ববর্তী যানগুলির মতো এই যানটিকেও চীনের চন্দ্রদেবী ছাং-ও-র নামে নামকরণ করা হয়। মহাকাশযানটি 1731 g ভরের চান্দ্র মাটি ও শিলার নমুনা পৃথিবীতে ফেরত নিয়ে আসে। এটি ছিল চীনের মহাকাশ যাত্রার ইতিহাসের সর্বপ্রথম নমুনা প্রত্যানয়নকারী অভিযান এবং ১৯৭৬ সালের রুশ অভিযান লুনা ২৪-এর প্রায় চার দশকেরও বেশি সময় পরে এটিই ছিল কোনও দেশের সর্বপ্রথম চান্দ্র নমুনা প্রত্যানয়ন অভিযান। এই অভিযান সফলভাবে সমাপ্ত করে মার্কিন যুক্তরাষ্ট্র ও প্রাক্তন সোভিয়েত ইউনিয়নের পরে চীন চাঁদের নমুনা সংগ্রহকারী তৃতীয় দেশে পরিণত হয়।
ইতিহাস
চীনের প্রথম দুইটি ছাং-ও মহাকাশযানগুলি চাঁদকে প্রদক্ষিণকারী কক্ষীয় আবর্তক যান ছিল। ২০১৩ সালের ডিসেম্বরে ছাং-ও ৩ চাঁদে অবতরণ করলে চীন মার্কিন যুক্তরাষ্ট্র ও প্রাক্তন সোভিয়েত ইউনিয়নের পরে চাঁদে সফলভাবে অবতরণকারী বিশ্বের তৃতীয় দেশে পরিণত হয়। এর প্রায় ৫ বছর পরে ২০১৯ সালের জানুয়ারি মাসে ছাং-ও ৪ মহাকাশযানটি ইতিহাসের প্রথম মহাকাশযান হিসেবে চাঁদের দূরবর্তী পৃষ্ঠে অবতরণ করে। ২০২০ সালের শেষে এসেও ছাং-ও ৪-এর পরিভ্রামক যান (রোভার) ইউথু-২ সক্রিয় ছিল এবং প্রায় ২ বছর যাবৎ চাঁদের ভূতত্ত্ব নিয়ে অনুসন্ধান চালিয়ে যাচ্ছিল। একবিংশ শতাব্দীর প্রথম দুই দশকে চীন একমাত্র দেশ যা চাঁদে সফলভাবে অবতরণ করেছে এবং ছাং-ও ৫-এর মাধ্যমে দেশটি তিনবার এই কৃতিত্বটি অর্জন করেছে।
২০১৭ সালে দ্বিতীয় ছাং চেং ৫ ("দীর্ঘ অভিযাত্রা ৫") নামক উৎক্ষেপক যানের ব্যর্থতার পরে এই অভিযানটির তারিখ পিছিয়ে দেওয়া হয়েছিল।
বর্ণনা
চাঁদে অবতরণের পরে অভিযানের নমুনা সংগ্রাহক যানটি ১৯ ঘণ্টা ধরে চন্দ্রপৃষ্ঠ থেকে নমুনা সংগ্রহ করে এবং বিশ্বের ২য় দেশ হিসেবে (মার্কিন যুক্তরাষ্ট্রের পরে) চাঁদের বুকে নিজ দেশের (চীনের) পতাকা স্থাপন করে। ২০২০ সালের ৩রা ডিসেম্বর তারিখে ছাং-ও ৫-এর আরোহী যানটি চন্দ্রপৃষ্ঠ থেকে আরোহণ করে উড্ডয়নের ৬ মিনিট পরেই চান্দ্র কক্ষপথে আবর্তন করতে শুরু করে এবং ইতোমধ্যে আবর্তনশীল সরঞ্জাম প্রকোষ্ঠটির সাথে সংযুক্ত হবার জন্য প্রস্তুতি গ্রহণ করতে শুরু করে। ৫ই ডিসেম্বর ২০২০ তারিখে সার্বজনীন সমন্বিত সময় অনুযায়ী ২১টা বেজে ৪২ মিনিটে আরোহী যানটি আবর্তক-প্রত্যাবর্তক যানটির সাথে পূর্বনির্ধারিত সাক্ষাৎ (রঁদেভু Rendez-vous) সম্পন্ন করে এবং সেটির সাথে একাধিক মানব-বাহুসদৃশ আঁকশির মাধ্যমে সংযুক্তি প্রক্রিয়াটি (ডকিং docking) সম্পাদন করে। ২২টা বেজে ১২ মিনিটে চাঁদের নমুনাগুলি প্রত্যাবর্তক প্রকোষ্ঠে স্থানান্তর সম্পন্ন হয়। এটি ছিল মানবজাতির ইতিহাসে মহাশূন্যে কোনও মনুষ্যবিহীন ও স্বয়ংক্রিয় আ্যলগোরিদমভিত্তিক পদ্ধতিতে দুইটি মহাকাশযানের সংযুক্তির সর্বপ্রথম সফল ও ঐতিহাসিক একটি ঘটনা। এর আগে মার্কিন অ্যাপোলো অভিযানগুলিতে সংঘটিত সংযুক্তিগুলির ক্ষেত্রে মহাকাশযানগুলিতে মহাকাশচারীরা উপস্থিত ছিলেন।
সংযুক্ত হবার পরে ছাং-ও ৫-এর প্রত্যাবর্তক সরঞ্জাম প্রকোষ্ঠটি প্রায় ১ সপ্তাহ চাঁদকে প্রদক্ষিণ করে এবং পৃথিবীতে প্রত্যাবর্তন করার জন্য সর্বানুকূল গতিপথের জন্য অপেক্ষা করবে। এর পরে এটি পৃথিবীর দিকে যাত্রা শুরু করে এবং পৃথিবী থেকে ৫০০০ কিলোমিটার দূরত্বে সরঞ্জাম প্রকোষ্ঠটি থেকে পুনঃপ্রবেশকারী যানটি বিচ্ছিন্ন হয়ে যায়। শেষ পর্যন্ত চাঁদ থেকে রওনা হবার ১১২ ঘণ্টা পরে ১৬ই ডিসেম্বর ২০২০ তারিখ নাগাদ এটি চীনের উত্তরভাগের অন্তর্দেশীয় মঙ্গোলিয়ার এক জনবিরল অংশে অবতরণ করে।
সামগ্রিক উদ্দেশ্য
চীনা চন্দ্র অভিযান কর্মসূচিটিকে ৪টি দশায় বিভিক্ত করে নকশা করা হয়েছে, যেখানে প্রতিটি দশা এর পূর্ববর্তী দশা থেকে প্রযুক্তিগতভাবে এক ধাপ অগ্রসর।
আন্তর্জাতিক প্রতিক্রিয়া
মার্কিন দৈনিক সংবাদপত্র নিউ ইয়র্ক টাইমস-এর মতে ছাং-ও ৫-এর সাফল্য আগামী দশকগুলিতে এক নতুন মহাকাশ প্রতিযোগিতার মঞ্চ প্রস্তুত করেছে। ১৯৬০-এর দশকে মার্কিন যুক্তরাষ্ট্র ও সোভিয়েত ইউনিয়নের মধ্যে প্রথম মহাকাশ প্রতিযোগিতাটি সংঘটিত হয়, যার লক্ষ্য ছিল চাঁদে অবতরণের মাধ্যমে মহাকাশে নিজেদের আধিপত্য প্রতিষ্ঠা করা। এর বিপরীতে নতুন মহাকাশ প্রতিযোগিতার লক্ষ্য হবে চাঁদের ভূতাত্ত্বিক সম্পদ ব্যবহার করে আরও গভীর মহাকাশে সৌরজগতের আরও বেশি দূরত্বে যাবার প্রতিযোগিতা। ছাং-ও ৫ অভিযানের সাফল্য মহাকাশ যাত্রায় চীনের ক্রমবর্ধমান ক্ষমতা ও উচ্চাভিলাষের প্রমাণ। মার্কিন বেসরকারী, অলাভজনক সংস্থা দ্য প্ল্যানেটারি সোসাইটি-র ওয়াশিংটন ডিসি শাখার সভাপতি ব্রেন্ডান কারি বলেন যে চীন "নিশ্চিতভাবেই মহাকাশে এক প্রধান খেলোয়াড় হতে চায়"। মার্কিন যুক্তরাষ্ট্র ও চীনের মধ্যে মহাকাশ প্রতিযোগিতাটি বর্তমানে বন্ধুত্বসুলভ নয়। ২০১১ সালে মার্কিন যুক্তরাষ্ট্রে আইন করে মার্কিন মহাকাশ সংস্থা নাসা-কে চীনের জাতীয় মহাকাশ প্রশাসন বা চীনা মালিকানাধীন কোম্পানির সাথে সরাসরি কাজ করার উপরে নিষেধাজ্ঞা আরোপ করা হয়েছিল। ফলে চীনের নিয়ে আসা অপেক্ষাকৃত নবীন চান্দ্র শিলা ও মাটিগুলি পর্যবেক্ষণ করা থেকে নাসা ও মার্কিন গ্রহ বিজ্ঞানীরা বঞ্চিত হবে।
এর বিপরীতে ছাং-ও ৫ অভিযানে ইউরোপীয় মহাকাশ সংস্থা ও চীনের জাতীয় মহাকাশ প্রশাসন সহযোগিতামূলকভাবে কাজ করেছে। ইউরোপীয় সংস্থাটি চীনের মহাকাশযানটিকে ক্রান্তিকালীন পর্যায়ে অনুসরণ করতে গুরুত্বপূর্ণ সহায়তা প্রদান করে। ইউরোপের মহাকাশ খাতটি অপেক্ষাকৃত নবীন ও এর তহবিলও কম, তাই চীনের নেতৃত্বে মহাকাশযাত্রায় সহযোগিতা প্রদান করে চীনের কাছ থেকে ভবিষ্যতে অর্থনৈতিক ও প্রযুক্তিগত সুবিধা আদায়ের ব্যাপারগুলি ইউরোপকে এই ধরনের সহযোগিতায় উৎসাহিত করেছে।
চীনের ভবিষ্যৎ লক্ষ্য
ছাং-ও ৫-এর সফল প্রত্যাবর্তন চীনের সুদূরপ্রসারী পরিকল্পনার অংশবিশেষ। চীন ২০২১ সালে মঙ্গলগ্রহে একটি মহাকাশযান অবতরণ, ২০২২ সালে পৃথিবীর কক্ষপথে একটি স্থায়ী মহাকাশ স্টেশন স্থাপন, ২০২৪ সালে চাঁদের দক্ষিণ মেরু থেকে নমুনা প্রত্যানয়ন অভিযান, ২০২৫ সালে ১০০ কিলোওয়াট মহাকাশ-ভিত্তিক সৌরশক্তি উৎপাদন কেন্দ্র প্রদর্শন, এবং ২০২৮ সালে মঙ্গল গ্রহ থেকে নমুনা প্রত্যানয়ন অভিযানের পরিকল্পনা করেছে। ২০৩০ সালে দেশটি চাঁদের উত্তর ও দক্ষিণ মেরুতে জরিপ চালানো, দীর্ঘ অভিযাত্রা ৯ নামক অতিভারী উত্তোলক উৎক্ষেপণ এবং ১ মেগাওয়াট মহাকাশ-ভিত্তিক সৌরশক্তি উৎপাদন প্রদর্শনের লক্ষ্য হাতে নিয়েছে। ২০৩৫ সালে দেশটি ত্রিমাত্রিক মুদ্রণের মাধ্যমে ১০০ মেগাওয়াট সৌরশক্তিতে চালিত একটি চান্দ্র ঘাঁটির ভিত্তি স্থাপনের প্রযুক্তিগুলি পরীক্ষা করে দেখবে, যার উদ্দেশ্য ২০৩৬ সালে চাঁদে একটি মনুষ্যবাহী অভিযান প্রেরণ করা এবং সেখানে একটি চান্দ্র গবেষণা ঘাঁটি স্থাপন করা। ২০৪০ সাল নাগাদ চীন একটি পারমাণবিক শক্তিচালিত মহাকাশ জাহাজবাহিনী গঠন করা এবং ঐ একই বছরে চীনের মহাকাশ-ভিত্তিক সৌরশক্তি ব্যবস্থা চালু করার পরিকল্পনা করেছে।
ইসলাম শিক্ষা
থাম্ব|ইসলাম শিক্ষা বিষয়ক বই ইসলাম শিক্ষা একটি অধ্যয়নের ক্ষেত্র, যা প্রাসঙ্গিক বিষয় হিসাবে বিবেচিত হয়, যদি আমরা এটিকে একটি পাঠ্য বিষয় হিসাবে গ্রহণ করি, তাহলে এটিকে কেবল ইসলামিক বিজ্ঞান অধ্যয়ন হিসাবে সংজ্ঞায়িত করা যেতে পারে, তবে ইসলামিক শিক্ষা অনেক বিস্তৃত অধ্যয়নের ক্ষেত্র। এটাই শুধু ধর্ম হিসেবে ইসলামের উচ্চশিক্ষায়তন ইতিহাসের মধ্যে সীমাবদ্ধ নয়, ইসলামিক ধর্মতত্ত্ব থেকে ইসলামিক আইনশাস্ত্র বিজ্ঞানের পুরো ছাতা এর অন্তর্ভুক্ত, ইসলামিক আইনশাস্ত্রের ধর্মতত্ত্ব, আইনশাস্ত্রের নীতি, ইসলামী সভ্যতা, ইসলামী মানুষ, ইসলামী দেশ, ইসলামী ইতিহাস, ইসলামী সংস্কৃতি, ইসলামী ভাষা সাহিত্য, ধর্ম, বিশ্বদর্শন এবং সভ্যতা হিসাবে মুসলিম এবং অমুসলিম পণ্ডিতদের দ্বারা উচ্চশিক্ষায়তন পদ্ধতিতে ইসলামের ব্যাপক অধ্যয়নের জন্য নিবেদিত, যার মধ্যে এর ধর্মগ্রন্থ (কোরান) অধ্যয়নের পাশাপাশি, ইতিহাস জুড়ে দর্শন, আইনশাস্ত্র এবং মুসলিম সমাজ অধ্যয়নও অন্তর্ভুক্ত রয়েছে। এতে ধর্মীয় চিন্তার সকল প্রথাগত ধরন রয়েছে যেমন তফসীর (কুরআনের ব্যাখ্যা), হাদীস (নবীর ঐতিহ্য), কালাম (ইসলামী দর্শন), ফিকহ্ (ইসলামী আইনশাস্ত্র), তাসাউফ (সুফিবাদ)।
ইসলাম শিক্ষার বিষয়গুলো অত্যন্ত দুটি দৃষ্টিভঙ্গি থেকে দেখানো হয়:
ইসলামের ইতিহাস
ইসলামের ইতিহাস সম্পর্কে বুঝতে অপরিহার্য ভিত্তি হিসাবে ইসলাম ও তার সংস্কৃতির সব দিক পড়ানো হয়। এর আগ্রহী বিষয়গুলো হল:
ধর্মতত্ত্ব
কালাম হল ইসলামের একমাত্র ধর্মীয় বিজ্ঞান। আরবিতে এর অর্থ হল আলোচনা এবং দ্বন্দ্ববাদ মাধ্যমে ধর্মতত্ত্ব নীতিমালার সচেষ্ট ইসলামি ঐতিহ্যকে বোঝায়। কালাম বিষয়ের পণ্ডিতদের মুতাকালিম বলা হয়।
ইসলাম ধর্মের মূল ধর্মবিশ্বাসমতে, একজন ব্যক্তিকে ইসলামে প্রবেশ করতে হলে কিছু মৌলিক বিষয়াদির প্রতি তাকে নিঃশর্ত বিশ্বাস স্থাপন করতে হয়। এ সকল বিষয় দ্বিধাহীন চিত্তে অন্তরে ধারণ ও মুখে স্বীকার করার মাধ্যমেই ব্যক্তি ইসলামে দীক্ষিত হতে পারেন এবং তাকে 'মুসলিম' নামে অভিহিত করা যায়। এ সকল বিশ্বাসকে ইসলামি পরিভাষায় 'আকাইদ' (বিশ্বাসমালা) বলা হয়। 'আকাইদ' একটি আরবি শব্দ, যা বহুবচনের রূপ। একবচনে শব্দটির রূপ দাঁড়ায় 'আকিদাহ' বা 'আকিদা'। ইসলাম ধর্ম শিক্ষা শাস্ত্রে একজন ব্যক্তিকে প্রাথমিক ও মুখ্যভাবে অগ্রাধিকার ভিত্তিতে আকিদা বিষয়ক অধ্যায়সমূহের পাঠ দেয়া হয়ে থাকে।
নিতান্তই ইসলাম ধর্ম বিষয় পাঠ্যসূচীর মধ্যে ঈমান, তাওহীদ, ইসলামের পঞ্চস্তম্ভ, কুরআন শিক্ষা, হাদিস শিক্ষা, ফিকহ, উসূলে ফিকহ, আখলাক প্রভৃতি বিষয় মুখ্য।
ঈমান
ইসলাম শিক্ষা শাস্ত্রে প্রাথমিকভাবে একজন ব্যক্তির মুসলিম হয়ে ওঠার জন্য যেসকল বিষয়ে বিশ্বাস স্থাপন করা জরুরি, সে সব বিষয়ের উপর একটি সম্যকপাঠ উপস্থাপন করা হয়ে থাকে। নির্দিষ্ট কতিপয় আধ্যাত্নিক বিষয়ের উপর প্র্ত্যয় স্থাপন করাকে ইসলামি পরিভাষায় 'ঈমান' (বানান ভেদে 'ইমান' ) বলা হয়ে থাকে। নির্দিষ্ট এসব বিষয়ের উপর ঈমান না থাকলে একজন ব্যক্তি কোন ক্রমেই 'মুসলিম' নামে অভিহিত হতে পারেন না। আধ্যাত্নিক এসব বিষয়ের তালিকা অত্যন্ত দীর্ঘ। তবে, মৌলিক ও প্রাথমিকভাবে ছয়টি বিষয়ের উপর বিশ্বাস স্থাপন করা ইসলামে প্রবেশের জন্য জরুরিঃ আল্লাহ, ফিরিশতা, আসমানি কিতাব, নবী-রাসূল, পরকাল, ভাগ্য।
তাওহীদ
'তাওহীদ' আরবি শব্দ। এর অর্থ 'একত্ববাদ'। ইসলামধর্মে বিশ্বাস করা হয়, এই সুবিশাল বিশ্বজগতের একজন এবং কেবল মাত্র একজন স্রষ্টা বা প্রভু আছেন; তাই জগতের সমস্ত আরাধনা ও উপাসনার একমাত্র অধিকারী সেই একমাত্র মহান সত্তা; যিনি গুণে-মানে ও মর্যাদায় এক ও অনন্য; আর সেই মহীয়ান একমাত্র প্রভু হচ্ছেন আল্লাহ তাআলা। এই বিশ্বাসকেই ইসলাম ধর্মে 'তাওহীদ' নামে অভিহিত করা হয়। ইসলাম ধর্মীয় বিশ্বাস মোতাবেক, ইসলাম ধর্মের সমস্ত বিশ্বাস ও কর্মকাণ্ডের মূল ভিত্তি এই তাওহীদ। তাওহীদ ঈমানের মূল ভিত্তি। ইসলামের সকল ধর্মীয় ও জনকল্যাণমূলক কার্যাবলি তাওহীদকে ঘিরে আবর্তিত হয়। স্বভাবতই, ইসলাম শিক্ষা শাস্ত্রে তাওহীদ বিষয়টি অত্যন্ত গুরুত্বের সাথে অধীত হয়।
কুরআন শিক্ষা
ইসলামের যাবতীয় বিশ্বাস, কর্ম ও আইনের ভিত্তি কুরআন। ইসলাম ধর্মমতে, প্রত্যেক মুসলিম ব্যক্তিকে কুরআনের যৎসামান্য অংশ হলেও আত্নস্থ করতে হয় এবং প্রত্যহ অবশ্যপালনার্হ পঞ্চোপাসনায় তাকে কুরআন থেকে বাধ্যতামূলকভাবে কিছু অংশ আবৃত্তি করতে হয়। তাই, ইসলাম শিক্ষার একটি গুরুত্বপূর্ণ অংশ কুরআন শিক্ষা করা।
আরবিতে এটি 'তালিমুল কুরআন' নামে পরিচিত। কুরআনকে ইসলামি পরিভাষায় 'কালাম'ও বলা হয়। তাই, কুরআন শিক্ষার অংশকে 'ইলমুল কালাম' (শাস্ত্রীয় বিদ্যা) বলেও অভিহিত করা হয়। তালিমুল কুরআন বা কুরআন শিক্ষা ধাপটি বিভিন্ন ভাবে অধ্যয়ন করা হয়ে থাকে। যেমনঃ
১। মশক বা বিশুদ্ধভাবে কুরআন পড়া
২। হিফজ বা কুরআন আয়ত্তকরণ
৪। তাফসীর বা ব্যাখ্যা-বিশ্লেষণ
৫। বালাগাত-মানতিক বা কুরআনের অলংকারশাস্ত্র অধ্যয়ন ইত্যাদি।
তাজভীদ
পবিত্র কুরআন বিশুদ্ধরূপে সুন্দর ও সুললিত কণ্ঠে আবৃত্তির জন্য প্রস্তুতকৃত শাস্ত্রের নাম তাজভীদ শাস্ত্র। 'তাজভীদ' আরবি শব্দ। এটি একটি ক্রিয়া বিশেষ্য। এর অর্থঃ সুন্দর করা, অলংকৃত করা, সুশোভন করা, আভরণ ইত্যাদি।
মূলত কুরআনের শব্দ ও বাক্যগুলোকে সঠিকভাবে বিশুদ্ধরূপে সুন্দর করে উচ্চারণ ও আবৃত্তি করার শাস্ত্রকেই তাজভীদ শাস্ত্র বলে। আরবি ভাষার ধ্বনিমালার সঠিক উচ্চারণস্থল, সমোচ্চারিত বা প্রায় সমোচ্চারিত ধ্বনির স্বকীয়তা ব্যাখ্যা, স্বরধ্বনি ও ব্যাঞ্জনধ্বনির প্রকরণ, স্বরচিহ্ন, হ্রস্বস্বর-দীর্ঘস্বর, যতি প্রকরণ, আরবি লিপিমালা, অলংকার প্রকরণ প্রভৃতির পাঠই তাজভীদ শাস্ত্রের মূল আলোচ্যসূচী। তাজভীদ শাস্ত্রের মাধ্যমে কুরআনের পাঠ বিকৃতির হাত থেকে রক্ষা পায়। তাজভীদ শাস্ত্রে বিশারদ ব্যক্তিকে মুজাওউয়িদ বলা হয়।
তাফসীর
ইসলাম শিক্ষার একটি গুরুত্বপূর্ণ অংশ তাফসীর। কুরআনের আয়াতের সরল তর্জমা, আয়াতের প্রেক্ষাপট, আয়াতের বৈয়াকরণিক বিশ্লেষণ, আয়াতের মর্মার্থ ব্যাখ্যা ইত্যাদিকে 'তাফসীরুল কুরআন' বা শুধু 'তাফসীর' বলা হয়। যিনি তাফসীর শাস্ত্রে বিশারদ, তাকে 'মুফাসসির' বলা হয়। উল্লেখ্য, এ যাবৎ আরবিসহ বিশ্বের বিভিন্ন ভাষায় কুরআনে শত শত তাফসীর বা ব্যাখ্যাগ্রন্থ রচিত হয়েছে।
হাদিস শিক্ষা
ইসলাম শিক্ষা শাস্ত্রে হাদিসের উপর শিক্ষাদানকে 'দারসুল হাদিস' (হাদিসের পাঠ) বলা হয়। হাদিসের ব্যাখ্যা-বিশ্লেষণমূলক অংশটি 'তাশরীহুল হাদিস' বা 'শরাহ' নামে পরিচিত।
আধ্যাত্মিকতা
সুফিবাদ একটি ইসলামি আধ্যাত্মিক দর্শন। আত্মা সম্পর্কিত আলোচনা এর মুখ্য বিষয়।
আইন
মুসলমানদের প্রাত্যহিক ও সামাজিক জীবনের প্রতিটি বিষয় ইসলামি আইনের অন্তর্ভুক্ত। এটি আরও কয়েকটি বিভাগে বিভক্ত -
দর্শন
ইসলামি দর্শন ইসলাম শিক্ষার একটি অন্যতম অংশ।
বিজ্ঞান
ইসলাম শিক্ষার 'পার্থিব বিদ্যা' বিষয়ক অংশের একটি ঐচ্ছিক পাঠ বিজ্ঞান শিক্ষা। মূলত, আধুনিক বিজ্ঞানের বিভিন্ন তত্ত্ব ও তথ্যের সাথে কুরআন বা হাদিসের যে অংশের সামঞ্জস্য থাকে, সেটিই ইসলাম শিক্ষা শাস্ত্রের বিজ্ঞান শিক্ষা অংশের পাঠ্যক্রম। এছাড়া, ভৌত ও জীববিজ্ঞানের বিভিন্ন শাখায় মুসলিমদের অবদান নিয়ে বিশদ আলোচনাই এর মূল প্রতিপাদ্য।
ইবনে সীনা, ইবনে ফিরনাস, ইবনে নাফিস, মুসা আল-খাওয়ারিজমী, জাবির বিন হাইয়ান, আল-বিরুনী, আল-তুসী, আল-হ্যাজেন সহ প্রমুখ মুসলিম বিজ্ঞানীর আবিষ্কৃত বিভিন্ন তত্ত্ব, তথ্য নিয়ে বিস্তারিত আলোচনা পেশ করা হয় বিজ্ঞান শাস্ত্রে।
সাহিত্য
এই ক্ষেত্রটিতে আধুনিক এবং ক্লাসিক আরবি এবং এই ভাষাগুলিতে লেখা সাহিত্যের অধ্যয়ন অন্তর্ভুক্ত। এছাড়াও এতে মধ্যপ্রাচ্য এবং অন্যান্য অঞ্চলের অন্যান্য আধুনিক, ক্লাসিক বা প্রাচীন ভাষা অন্তর্ভুক্ত যেগুলি ইসলামি সংস্কৃতির অংশ, যেমনঃ হিব্রু, তুর্কি, ফার্সি, উর্দু, আজারবাইজানী, উজবেক প্রভৃতি।
পশ্চিম চীন হাসপাতাল কোভিড-১৯ টিকা
পশ্চিম চীন হাসপাতাল কোভিড-১৯ টিকা হলো একটি কোভিড-১৯ ভ্যাকসিন প্রার্থী যা জিয়াংসু প্রদেশের রোগ নিয়ন্ত্রণ ও প্রতিরোধ কেন্দ্র, ওয়েস্ট চায়না হাসপাতাল এবং সিচুয়ান বিশ্ববিদ্যালয় দ্বারা তৈরি করা হয়েছে।
ক্লিনিকাল ট্রায়াল
আগস্ট ২০২০ এ, ওয়েস্টভ্যাক বায়োফার্মা চীনে ১৬৮ জন অংশগ্রহণকারীর সাথে প্রথম ধাপের ক্লিনিকাল ট্রায়াল শুরু করেছে।
নভেম্বর মাসে, ওয়েস্টভ্যাক বায়োফার্মা চীনে ৯৬০ জন অংশগ্রহণকারীর সাথে ফেজ দুই ক্লিনিকাল ট্রায়াল শুরু করেছিল ফেব্রুয়ারি ২০২১ সালে, ওয়েস্টভ্যাক বায়োফার্মা চীনে ৪,০০০ জন অংশগ্রহণকারীদের সাথে ফেজ তিন ক্লিনিকাল ট্রায়াল শুরু করেছিল। পরবর্তীতে, ওয়েস্টভ্যাক বায়োফার্মা আর ফেজ তিন ক্লিনিকাল ট্রায়ালে নেই।
২০২১ সালের জুনে, ওয়েস্টভ্যাক বায়োফার্মা ইন্দোনেশিয়া, কেনিয়া এবং ফিলিপাইন সহ ৪০,০০০ জন অংশগ্রহণকারীদের সাথে তৃতীয় পর্বের ট্রায়াল শুরু করেছে।
শিশু এবং কিশোর-কিশোরীদের বিচার
আগস্ট ২০২১-এ ওয়েস্টভ্যাক বায়োফার্মা ৬-১৭ বছর বয়সী শিশু এবং কিশোর-কিশোরীদের জন্য ৬০০ জন অংশগ্রহণকারীর সাথে ফেজ এক/দুই পরীক্ষা শুরু করেছে।
মোরশেদ খান
রাজনৈতিক জীবন
মোরশেদ খানের পরিবার ছিল একটি প্রভাবশালী রাজনৈতিক পরিবার। তিনিও পারিবারিকভাবেই রাজনীতিতে জড়িয়ে পড়েন ও বিএনপিতে যোগ দেন। ১৯৮৬ সালে তিনি প্রথম সংসদ সদস্য নির্বাচিত হন। এরপর তিনি আরও তিনবার (ফেব্রুয়ারি ১৯৯৬, জুন ১৯৯৬ ও ২০০১) সংসদ সদস্য নির্বাচিত হয়েছিলেন। তিনি ১৯৯২ থেকে ১৯৯৬ পর্যন্ত পূর্ণমন্ত্রীর পদমর্যাদায় প্রধানমন্ত্রীর বিশেষ দূত ছিলেন এবং একই সাথে বাংলাদেশ স্পেশাল কমিটি অন ফরেন অ্যাফেয়ার্স-এর চেয়ারম্যানও ছিলেন। মোরশেদ খান ২০০১-২০০৬ সাল পর্যন্ত বাংলাদেশ সরকারের পররাষ্ট্র মন্ত্রীর দ্বায়িত্ব পালন করেন।
মোরশেদ ৫ নভেম্বর ২০১৯ সালে বিএনপির মহাসচিব মির্জা ফখরুল ইসলাম আলমগীরের মাধ্যমে কারাবন্দী খালেদা জিয়ার কাছে পদত্যাগপত্র পাঠিয়ে দলের সকল পদবীসহ সাধারণ সদস্যপদ থেকে নিজেকে প্রত্যাহার করে নেন।
সমালোচনা
মামলায় বলায় মোরশেদ খানের প্রতিষ্ঠান ফারইস্ট টেলিকম লিমিটেডের মাধ্যমে মোট ১১টি বিভিন্ন ধরনের ব্যাংক হিসাব ব্যবহার করে মোট ৩২১ কোটি সাত লাখ ৫৩ হাজার ৩৫৯ টাকা দেশের বাইরে পাচার করেছেন।
মামলায় মোরশেদ খান এবং তার ছেলে ফয়সাল মোরশেদ খানের নামে হংকংয়ের স্ট্যান্ডার্ড চার্টার্ড ব্যাংকের হিসাব বন্ধে নিম্ন আদালতের দেয়া রায় ১৮ নভেম্বর ২০১৯ সালে হাইকোর্টের বিচারপতি ওবায়দুল হাসান ও বিচারপতি একেএম জহিরুল হক সমন্বয়ে গঠিত হাইকোর্টের দ্বৈত বেঞ্চ বহাল রাখেন। তাদের টেলিকম সিটিসেল প্রতিষ্ঠানটি ২০১৬ সালের ২০ অক্টোবর বিটিআরসি এর কার্যক্রম পুরোপুরি বন্ধ করে দেয়। পরে ৩ নভেম্বর সুপ্রিম কোর্টের নির্দেশে সিটিসেলের তরঙ্গ আবার খুলে দেওয়া হলেও যা ৬ নভেম্বর আবার বন্ধ করা হয়।
পাঠাকাটা ইউনিয়ন
পাঠাকাটা ইউনিয়ন বাংলাদেশের ময়মনসিংহ বিভাগের শেরপুর জেলার নকলা উপজেলার অন্তর্গত একটি।
ইতিহাস
পাঠাকাটা নামের অনেক ইতিহাস রয়েছে। লোককথা প্রচলিত আছে এই গ্রাম একসময় ছিল এক নদী। আর খরস্রোতা এই নদীর পাঠাকাটা স্কুল যেখানে বর্তমান সেখানে এক ভয়াবহ পানির ঘুর্নিপাক ছিল। সেখানে পাঠা বলি না দিলে সেখান থেকে মালবাহী জাহাজ পার হতে পারতো না। সেই থেকে এই অঞ্চলের নাম পাঠাকাটা হয়ে গেছে।
আর পাঠাকাটা গ্রামের নামানুসারেই পাঠাকাটা ইউনিয়নের নামকরণ। ৬ নম্বর পাঠাকাটা ইউনিয়ন।
আয়তন ও জনসংখ্যা
১৮৬৮১ জন পুরুষ ৯০২৫ নারী ৯৬৫৬ ২০১১ আদমশুমারীর তথ্যানুযায়ী
শিক্ষা
শিক্ষার হার :
শিক্ষা প্রতিষ্ঠান
দর্শনীয় স্থান
পাঠাকাটা নীলের কুঠি
সূতি নদী
বুড়োডুবি বিল
উল্লেখযোগ্য ব্যক্তিত্ব
১.জাহিদুল ইসলাম সবুজ
২. ডাঃ মো: সোহরাব আলী     বঙ্গবন্ধু শেখমুজিব বিশ্ববিদ্যালয়     ও সাবেক বিপিএসসি বোর্ড সদস্য
জনপ্রতিনিধি
বর্তমান চেয়ারম্যান-
রয়্যাল গেজেট অ্যান্ড সিয়েরা লিওন
দ্য রয়্যাল গেজেট এবং সিয়েরা লিওন বিজ্ঞাপনদাতা ছিল ফ্রিটাউন, সিয়েরা লিওনে ১৮১৭ থেকে ১৮২৭ সাল পর্যন্ত প্রকাশিত একটি গবেষণাপত্র। প্রথম (২ আগস্ট ১৮১৭) এবং চূড়ান্ত সংস্করণ (২৯ সেপ্টেম্বর ১৮২৭) এর মধ্যে সব মিলিয়ে ৪৫৭টি সংখ্যা ছাপা হয়েছিল।
নু দেম
নু দেম ("নতুন সময়") হল একটি পাক্ষিক কুর্দি ভাষার সংবাদপত্র যার সদর দফতর সিরিয়ার কামিশলিতে অবস্থিত। সংবাদপত্রটি সিরিয়ার প্রথম কুর্দি ভাষার সংবাদপত্র, মে ২০১৩ সালে শুরু হয়েছিল। তখন এর প্রচলন ছিল তিন হাজার। অক্টোবর ২০১৩ পর্যন্ত কাদির এজিদ প্রধান সম্পাদক এবং মাসুদ হামিদ ছিলেন ম্যানেজার।
হাভিয়ের সাভিয়োলা
জাভিয়ের পেড্রো সেভিওলা ফার্নান্দেজ (১১ ডিসেম্বর ১৯৮১ সালে জন্মগ্রহণ) একজন ফরওয়ার্ড হিসেবে ক্লাব অ্যাটলেটিকো রিভার প্লেটের হয়ে খেলছেন এই আর্জেন্টিনীয় পেশাদার ফুটবলার।
বিবরণ
ড্রিবলিং এবং ক্ষেত্রের উপর প্রায় কোনো আক্রমণ অবস্থান থেকে স্কোর করার ক্ষমতা, তার গতির জন্য পরিচিত, তিনি বার্সেলোনা এবং রিয়াল মাদ্রিদ উভয় প্রতিনিধিত্ব করেন এবং ২০০৪ সালে ১২৫ জীবিত ফুটবলার নিয়ে পেলের এর ফিফা ১০০ তালিকায় সর্বকনিষ্ঠ খেলোয়াড় হিসেবে ঘোষণা করা হয়। তার পূর্বপুরুষগণ দরুন তিনি ২০০৪ সাল থেকে স্প্যানিশ জাতীয়তা ঝুলিতে, এবং তিনি লা লিগায় ১৯৬ গেম এবং আট ঋতুর কোর্সের উপর ৭০ গোল হাজার সমগ্র জড়; তিনি শুরু এবং রিভার প্লেটের হয়ে তার ক্যারিয়ার শেষ করে। সাত বছর ধরে একজন আর্জেন্টাইন আন্তর্জাতিক,সেভিওলা ২০০৬ বিশ্বকাপ ও তার দল ফাইনালে উঠে যেখানে ২০০৪ কোপা আমেরিকা, তার দেশের প্রতিনিধিত্ব করেন। তিনি ২০০৪ অলিম্পিকে স্বর্ণ পদক জিতেছেন।
টীকা
এই নাম স্প্যানিশ নামকরণের কাস্টমস ব্যবহার: প্রথম বা পৈত্রিক পরিবারের নাম হয় সেভিওলা এবং দ্বিতীয় বা মাতৃক পরিবার নামের ফার্নান্দেজ হয়।
সুন্দরী প্রতিযোগিতা
থাম্ব| ইন্টারন্যাশনাল পেজেন্ট অফ পুলক্রিটুড ১৯৩০ প্রতিযোগিতার বিজয়ীরা।
সৌন্দর্য প্রতিযোগিতা বা সুন্দরী প্রতিযোগিতা হল এমন একটি প্রতিযোগিতা যা ঐতিহ্যগতভাবে প্রতিযোগীদের শারীরিক বৈশিষ্ট্য বিচার এবং র‌্যাঙ্কিংয়ের উপর দৃষ্টি নিবদ্ধ করে। বিচারকদের সাথে ব্যক্তিগত সাক্ষাত্কার এবং মঞ্চে জনসাধারণের প্রশ্নের উত্তরের মাধ্যমে ব্যক্তিত্ব, বুদ্ধিমত্তা, প্রতিভা, চরিত্র এবং দাতব্য সম্পৃক্ততার বিচারের মানদণ্ডের সাথে অভ্যন্তরীণ সৌন্দর্য অন্তর্ভুক্ত করার জন্য প্রতিযোগিতাগুলি এখন বিবর্তিত হয়েছে। সৌন্দর্য প্রতিযোগিতা শব্দটি মূলত বিগ ফোর আন্তর্জাতিক সৌন্দর্য প্রতিযোগিতাকে বোঝায়।
প্রতিযোগিতার শিরোনামগুলিকে মিস, মিস্টার বা মিসেস, এবং টিন -এ উপবিভক্ত করা হয়েছে - প্রতিযোগিতার বিভাজনের মধ্যে পার্থক্য স্পষ্টভাবে চিহ্নিত করার জন্য। শত শত এবং হাজার হাজার সৌন্দর্য প্রতিযোগিতা বার্ষিক অনুষ্ঠিত হয়, তবে বিগ ফোরকে সবচেয়ে মর্যাদাপূর্ণ বলে মনে করা হয়, মিডিয়া দ্বারা ব্যাপকভাবে কভার করা এবং সম্প্রচার করা হয়। উদাহরণস্বরূপ, দ্য ওয়াল স্ট্রিট জার্নাল, বিবিসি নিউজ, সিএনএন, সিনহুয়া নিউজ এজেন্সি, এবং বিশ্বব্যাপী সংবাদ সংস্থা যেমন রয়টার্স, অ্যাসোসিয়েটেড প্রেস এবং এজেন্স ফ্রান্স-প্রেস  সম্মিলিতভাবে চারটি প্রধান প্রতিযোগিতাকে "বিগ ফোর" হিসাবে উল্লেখ করে যথা: মিস ইউনিভার্স, মিস ওয়ার্ল্ড, মিস ইন্টারন্যাশনাল এবং মিস আর্থ।
নিবন্ধিত ব্যবহারকারী
একজন নিবন্ধিত ব্যবহারকারী (Registered user) একটি ওয়েবসাইট, প্রোগ্রাম, বা অন্য সিস্টেমের একজন ব্যবহারকারী যিনি সেখানে আগেই নিবন্ধন করেছেন। নিবন্ধিত ব্যবহারকারীরা সাধারণত তাদের পরিচয় প্রমাণ করার জন্য সিস্টেমে কিছু শংসাপত্র (যেমন ব্যবহারকারীর নাম বা ই-মেইল ঠিকানা, এবং একটি পাসওয়ার্ড) প্রদান করে: এটি লগ ইন হিসাবে পরিচিত। সাধারণ জনগণের দ্বারা ব্যবহারের জন্য অভিপ্রেত সিস্টেমগুলি প্রায়শই যে কোনও ব্যবহারকারীকে একটি রেজিস্টার বা সাইন আপ ফাংশন নির্বাচন করে এবং প্রথমবার এই শংসাপত্রগুলি প্রদান করে নিবন্ধন করার অনুমতি দেয়। নিবন্ধিত ব্যবহারকারীদের অ-নিবন্ধিত ব্যবহারকারীদের মঞ্জুরের বাইরে বিশেষাধিকার দেওয়া হতে পারে।
ব্যবহারকারীর অসুবিধা
নিবন্ধন একটি বিরক্তিকর বা বাধা হিসাবে দেখা যেতে পারে, বিশেষ করে যদি এটি অন্তর্নিহিতভাবে প্রয়োজনীয় বা গুরুত্বপূর্ণ না হয় (উদাহরণস্বরূপ, একটি সার্চ ইঞ্জিনের প্রসঙ্গে) অথবা যদি সিস্টেম বারবার ব্যবহারকারীদের নিবন্ধন করতে অনুরোধ করে। একটি সিস্টেমের নিবন্ধন প্রক্রিয়াটিও সময়সাপেক্ষ হতে পারে বা ব্যবহারকারীকে এমন তথ্য প্রদান করতে হবে যা তারা দিতে অনিচ্ছুক হতে পারে, যেমন বাড়ির ঠিকানা বা জাতীয় পরিচয় পত্র নম্বর।
নোনা নদী
নোনা নদী বা লোনা নদী বা নুনা নদী বাংলাদেশ ও ভারতের একটি আন্তঃসীমান্ত নদী। নদীটি বাংলাদেশের ঠাকুরগাঁও জেলার রানীশংকৈল ও হরিপুর উপজেলার একটি নদী। নদীটির দৈর্ঘ্য ৩০ কিলোমিটার, প্রস্থ ১৪৭ মিটার এবং গভীরতা ১.৫ মিটার। নদী অববাহিকার আয়তন ৬০ বর্গকিলোমিটার। এই নদীটিতে জোয়ারভাটার প্রভাব নেই। বাংলাদেশ পানি উন্নয়ন বোর্ড বা "পাউবো" কর্তৃক লোনা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১০৫।
প্রবাহপথ
নদীটি ঠাকুরগাঁও জেলার বালিয়াডাঙ্গী উপজেলার অন্তর্গত ধর্মগড় ইউনিয়নের বিলাঞ্চল থেকে উৎপত্তি লাভ করেছে। সূচনাতেই এটি দুটি ধারায় বিভক্ত হয়ে হরিপুর উপজেলার আমগাও ইউনিয়ন অবধি প্রবাহিত হয়ে এক ধারায় লীন হয়েছে। অতঃপর একই উপজেলা দিয়ে ভারতে প্রবেশ করে নাগর নদীতে পতিত হয়েছে। প্রবাহপথে এটি বালিয়াডাঙ্গী, রানীশংকাইল ও হরিপুর উপজেলার মধ্য দিয়ে প্রবাহিত হয়েছে। মৌসুমি প্রকৃতির এই নদী বর্ষাকালে পানিতে সয়লাব হয়ে যায়, সেসময় নদীর সঙ্গে বিলের পার্থক্য নির্ণয় করা অসম্ভব হয়ে পড়ে। কোনো কোনো স্থানে নদীর গতিপথ চিহ্নিত করা সম্ভব হয় না। কিন্তু শুকনো মৌসুমে নদীতে পানির কোনো অস্তিত্ব থাকে না।
পরিবেশগত সমস্যা
গ্রীষ্মকালে এই নদীর শুকিয়ে যায় এবং সেখানে চাষাবাদ করা হয়। বর্তমানে পলির প্রভাবে এই নদীর তলদেশ ক্রমশ ভরাট হয়ে যাচ্ছে, সেই সাথে কমে যাচ্ছে প্রবহমানতা।
ইকরা রসুল
থাম্ব| নয়াদিল্লিতে যুব সম্মেলনে বক্তব্য রাখছেন ইকরা রসুল। ইকরা রসুল (জন্ম ১৫ই আগস্ট ২০০০) হলেন একজন ভারতীয় ক্রিকেটার। তিনি 'বারামুল্লার সুপারগার্ল' নামেও পরিচিত। তিনি উত্তর কাশ্মীরে অবস্থিত রাফিয়াবাদের ডাঙ্গিওয়াচা থেকে এসেছেন এবং অনূর্ধ্ব-১৯ ও অনূর্ধ্ব-২৩ স্তরে জম্মু ও কাশ্মীরের প্রতিনিধিত্ব করেছেন।
প্রাথমিক জীবন
তাঁর বাবা গোলাম রসুল লোন একজন বেকারির মালিক এবং ছয় ভাইবোনের মধ্যে ইকরা সবার ছোট।
তিনি নিজের রাজ্যের হয়ে জাতীয় পর্যায়ে অমৃতসর, হরিয়ানা, গোয়া, হিমাচল এবং জম্মুতে চারবার খেলেছেন। এর আগে তিনি স্কুলে তাঁদের স্কুল দলেও খেলেছিলেন। ২০১৩ সালে, আন্তঃজেলা টুর্নামেন্টে তাঁর দুর্দান্ত প্রদর্শনের উল্লেখ করে জম্মু ও কাশ্মীর ক্রিকেট অ্যাসোসিয়েশন (জেকেসিএ) তাঁকে নির্বাচিত করে। তিনি অনূর্দ্ধ ১৯ এবং অনূর্দ্ধ ২৩ স্তরের খেলায় জম্মু ও কাশ্মীরের প্রতিনিধিত্ব করেছেন। রসুল বলেছেন যে তিনি বিরাট কোহলি এবং পাকিস্তানি পেসার মোহাম্মদ আমিরের ভক্ত।
ক্রিকেট জীবন
২০১৭ সালের মে মাসে, তিনি পশ্চিমবঙ্গে চলে আসেন এবং বাংলার হয়ে খেলার জন্য আদিত্য স্কুল অফ স্পোর্টসে যোগ দেন। এরপর, জম্মু কাশ্মীর ক্রিকেট অ্যাসোসিয়েশন থেকে অনাপত্তি শংসাপত্র (এনওসি) পাওয়ার পরে তিনি ভারতের মহিলা জাতীয় ক্রিকেট দলের হয়ে খেলতে চান। তাঁর প্রশিক্ষক হলেন আব্দুল মোনায়েম। ইকরা বর্তমানে ঘরোয়া পর্যায়ে বাংলার প্রতিনিধিত্ব করছেন। ২০১৭ সালের আগস্ট মাসের হিসেব অনুযায়ী, ইকরা ক্রিকেট অ্যাসোসিয়েশন অফ বেঙ্গল (সিএবি) এর অধীনে ইডেন গার্ডেনের ইনডোর সুবিধাগুলিতে প্রশিক্ষণ নিয়েছেন।
মাইকেল ক্লার্ক ক্রিকেট একাডেমি এবং সদ্য খোলা আদিত্য স্কুল অফ স্পোর্টসের মধ্যে একটি টাই-আপ চুক্তি হিসাবে, ক্রিকেটার মাইকেল ক্লার্ক ঘোষণা করেছেন যে ১২ দিনের প্রোগ্রামে সিডনিতে তরুণ প্রতিভাবান ক্রিকেটাররা ভ্রমণ করবেন। এই দলে ইকরা রসুলও রয়েছেন।
রামায়ণ: দ্য লিজেন্ড অফ প্রিন্স রাম
রামায়ণ: দ্য লিজেন্ড অফ প্রিন্স রাম হলো ১৯৯৩ সালের একটি অ্যানিমে চলচ্চিত্র। এটি ইউগো সাকো কর্তৃক প্রযোজিত ও পরিচালিত এবং জাপান ও ভারতের সহ-প্রযোজিত। এটি ভারতীয় মহাকাব্য রামায়ণের উপর ভিত্তি করে নির্মিত। চলচ্চিত্রটি পরিচালনা করেছেন কোচি সাসাকি এবং রাম মোহন, সঙ্গীত পরিচালনা করেছেন বানরাজ ভাটিয়া। এটি হিন্দিতে ডাব করে ডিডি ন্যাশনাল- এ প্রচারিত হয় ।
পটভূমি
অযোধ্যার রাজা দশরথ তার তৃতীয় স্ত্রী কৈকেয়ী কে দেওয়া বর রক্ষায় রাজকুমার রাম ১৪ বছরের জন্য বনবাসে চলে যায়। তার সাথে তার ভাই লক্ষ্মণ এবং স্ত্রী সীতা ও সাথে অযোধ্যা থেকে চলে যান । সেখানে লঙ্কার রাক্ষস রাজা রাবণ সীতাকে অপহরণ করে। এটা জানতে পেরে, রাম ও লক্ষ্মণ হনুমান এবং সুগ্রীবের সাহায্যে সীতাকে উদ্ধার করতে বের হন। কিষ্কিন্ধার রাজা, যিনি বনরা নামক বানরদের একটি বাহিনীর নেতৃত্ব দেন।
উৎপাদন
১৯৮৩ সালে উত্তর প্রদেশ (ভারত) এর এলাহাবাদের কাছে ডক্টর বি. বি. লালের খনন সম্পর্কে একটি তথ্যচিত্র "দ্য রামায়ণ রেলিক্স"-এ কাজ করার সময় ইউগো সাকো রামায়ণের গল্প সম্পর্কে জানতে পারেন। তিনি রামায়ণের গল্পটি এতটাই পছন্দ করেছিলেন যে, তিনি বিষয়টির উপর গভীর গবেষণা করেছিলেন এবং জাপানি ভাষায় রামায়ণের ১০টি সংস্করণ পড়তে গিয়েছিলেন। রামায়ণ পড়ার পর তিনি এটিকে অ্যানিমেশনে রূপান্তরিত করতে চেয়েছিলেন কারণ তিনি মনে করেননি একটি লাইভ-অ্যাকশন চলচ্চিত্র রামায়ণের আসল সারমর্মকে ধরতে পারে, "যেহেতু রাম ঈশ্বর, তাই আমি মনে করি তাকে একজন অভিনেতার বদলে অ্যানিমেশনে চিত্রিত করা ভাল ছিল।" টিইএম কোং. লিমিটেড প্রযোজনাকে অর্থায়ন করেছিল এবং একটি নতুন প্রযোজনা স্টুডিও নিপ্পন রামায়ণ ফিল্ম কোং. লিমিটেড স্থাপন করা হয়েছিল। ১৯৯০ সালে ৪৫০ জন শিল্পীকে নিয়ে চলচ্চিত্রটির প্রধান অ্যানিমেশন শুরু হয়েছিল। ভারতীয় অ্যানিমেটররা তাদের জাপানি সতীর্থদের ভারতীয় রীতিনীতি এবং ঐতিহ্যের সাথে নির্দেশিত করেছে। যা ছবিতে দেখানো হয়েছে যেমন কীভাবে ধুতি পরা হয় এবং কীভাবে শিশুরা তাদের বড়দের কাছ থেকে আশীর্বাদ গ্রহণ করে।
সঙ্গীত
মূল ইংরেজি সংস্করণ (সংস্কৃতে গাওয়া ) এবং হিন্দি ডাব সংস্করণ ( হিন্দিতে গাওয়া ) এর জন্য বিভিন্ন গান রয়েছে, উভয়ই নীচে তালিকাভুক্ত করা হয়েছে। গানের কথা লিখেছেন বসন্ত দেব (সংস্কৃত) এবং পিকে মিশ্র (হিন্দি)।
মুক্তি
সংস্কৃত গানের সাথে মূল ইংরেজি সংস্করণটি উভয় দেশের দল দ্বারা কাজ করা হয়েছিল। যা ১৯৯৩ সালের ১০-২০ জানুয়ারী ভারতের ২৪তম আন্তর্জাতিক চলচ্চিত্র উৎসব নয়াদিল্লিতে প্রথমবারের মতো প্রদর্শিত হয়েছিল। পরবর্তীতে এটি ১৯৯৩ ভ্যাঙ্কুভার আন্তর্জাতিক চলচ্চিত্র উৎসবে দেখানো হয়েছিল।
হিন্দি ডাব সংস্করণটি ১৯৯০ এর দশকের শেষের দিকে প্রকাশিত হয়েছিল। অরুণ গোবিল, যিনি রামায়ণ (১৯৮৭ টিভি সিরিজ) তে রাম চরিত্রে অভিনয়ের জন্য জনপ্রিয় হয়েছিলেন, তিনি প্রিন্স রামকে কণ্ঠ দিয়েছেন। এই চলচ্চিত্রটি জাপান ও ভারতের মধ্যে কূটনৈতিক সম্পর্ক স্থাপনের ৪০ তম বার্ষিকীতে একটি কাজ হিসাবে বিতরণ করা হয়েছিল। রাম জন্মভূমি (জন্মভূমি) আন্দোলন তুঙ্গে থাকায় এবং সিনেমাটি বিতর্কে পরিণত হওয়ায় ছবিটি বড় পরিসরে মুক্তি পায়নি । কিন্তু পরে এটি টিভি চ্যানেল কার্টুন নেটওয়ার্কে প্রকাশ করা হয়।
এটি মার্কিন যুক্তরাষ্ট্রে কৃষ্ণ শাহ রচিত ওয়ারিয়র প্রিন্স বা দ্য প্রিন্স অফ লাইট:লিজেন্ড অফ প্রিন্স রামায়ণ নামে মুক্তি পায়। আরও স্থানীয়ভাবে ইংরেজি ডাব জেমস আর্ল জোন্সের বর্ণনা সহ, রাজকুমার রাম কণ্ঠ দিয়েছেন ব্রায়ান ক্র্যানস্টন এবং অ্যালান হাওয়ার্থ দ্বারা অতিরিক্ত সঙ্গীত যুক্ত করা হয়েছিল। সেই সংস্করণটি ২০০১ সালের ৯ নভেম্বর প্রকাশিত হয়েছিল।
এটি ইতালিতে ২০০০ লুকা অ্যানিমেশন ফিল্ম ফেস্টিভ্যালের উদ্বোধনী ছবি, যুক্তরাজ্যের কার্ডিফ অ্যানিমেশন ফিল্ম ফেস্টিভ্যালের একটি হাইলাইট এবং মার্কিন যুক্তরাষ্ট্রে ২০০০ সান্তা ক্লারিটা আন্তর্জাতিক চলচ্চিত্র উৎসবে বছরের সেরা অ্যানিমেশন ফিল্ম জিতেছে।
২০২২ উভয় দেশের জন্য একটি গুরুত্বপূর্ণ বছর ছিল কারণ তারা ভারত-জাপান সম্পর্কের ৭০ বছর চিহ্নিত করেছে। ৭০ তম বার্ষিকী বর্ষ উপলক্ষ্যে, এই ছবির রিমাস্টারটি ১০টি অন্যান্য চলচ্চিত্রের সাথে ভারতে জাপানি চলচ্চিত্র উৎসবের ৫ তম সংস্করণে চালু করা হবে।
আসল ফিল্মের নির্দিষ্ট ২০২২ সংস্করণটিকে অ্যানিভার্সারি এডিশন বলা হয়, যেটি স্টিরিও অডিও এবং আরও ভাল গ্রাফিক্স এবং ভিজ্যুয়াল সহ আসল ফিল্মের একটি ৪কে রিমাস্টার সংস্করণ কারণ মূল ছবিতে প্রযুক্তিগত ব্যবহার পুরানো৷ ডিভিডি, ব্লু-রে এবং ওটিটি প্ল্যাটফর্মে মুক্তির পর এই প্রথমবারের মতো এই অ্যানিমে চলচ্চিত্রটি থিয়েটারে মুক্তি পাবে ।
অভ্যর্থনা
ভ্যাঙ্কুভার ইন্টারন্যাশনাল ফিল্ম ফেস্টিভ্যালে যখন এটি প্রদর্শিত হয়, তখন উৎসবের পরিচালক অ্যালান ফ্রেনি ছবিটিকে "অসাধারণ" বলে অভিহিত করেন এবং বলেন "প্রেক্ষাপটগুলি সুন্দর বিশদে তৈরি করা হয়েছে, যখন অগ্রভাগের চরিত্রগুলি ডিজনি শৈলীর একটি ভারতীয় সংস্করণ, বড় বড় ঢেউয়ের চোখ সহ "।
ছবিটি সান্তা ক্লারিটা ইন্টারন্যাশনাল ফ্যামিলি ফিল্ম ফেস্টিভ্যালে "বছরের সেরা অ্যানিমেশন ফিল্ম" পুরস্কার জিতেছে ।  ২০০০১ সালে একাডেমি অফ মোশন পিকচার আর্টস অ্যান্ড সায়েন্সেস একটি নতুন বিভাগ ঘোষণা করে, সেরা অ্যানিমেটেড ফিচারের জন্য একাডেমি পুরস্কার । রামায়ণ ছিল নয়টি চলচ্চিত্রের মধ্যে একটি যা মনোনীত হওয়ার যোগ্যতা অর্জন করেছিল।
১৯৯৩ সালে ভ্যারাইটিতে লেখা কেন আইজনার চলচ্চিত্রটির সমালোচনা করেছিলেন, বলেছিলেন যে ছবিটি "নিরলসভাবে গতিশীল, ছবির কোন হৃদয় নেই" এবং "দেখতেও দুর্দান্ত নয়।"  রবার্ট কোহেলার ২০০০১ সালে বৈচিত্র্যের জন্য আবার ফিল্মটির পর্যালোচনা করেন এবং এটিকে একটি সমালোচনামূলক পর্যালোচনাও দেন। তিনি ছবিটিকে "একটি কৌতূহলোদ্দীপক একটি কৌতূহলী সংমিশ্রণ হিসাবে বর্ণনা করেছেন যদি দৃঢ়ভাবে দ্বিতীয়-দরের অ্যানিমেশন কৌশলের সাথে সাহিত্যিক অভিযোজনকে সরলীকৃত করা হয়" এবং বলেন "৫,০০০ বছরের পুরানো ভারতীয় পরিবেশের সাথে বেদনাদায়কভাবে আমেরিকান ভোকাল কাস্টিং এবং পরিচালনা বেদনাদায়ক"।
বিতর্ক
ইন্ডিয়ান এক্সপ্রেস ইউগো সাকোর "দ্য রামায়ণ রেলিক্স" তথ্যচিত্রের ভুল ব্যাখ্যা করেছে এবং প্রকাশ করেছে যে তিনি একটি নতুন রামায়ণ তৈরি করছেন। এর পরেই, বিশ্ব হিন্দু পরিষদের ভুল বোঝাবুঝির উপর ভিত্তি করে একটি প্রতিবাদ পত্র দিল্লিতে জাপানি দূতাবাস দ্বারা গৃহীত হয়েছিল, যেখানে বলা হয়েছিল যে কোনও বিদেশী নির্বিচারে রামায়ণকে নিয়ে সিনেমা করতে পারে না কারণ এটি ভারতের মহান জাতীয় ঐতিহ্য। ভুল ধারণা দূর হওয়ার পর, ইউগো সাকো ভিএইচপি এবং সরকারের কাছে একটি অ্যানিমেটেড রামায়ণের ধারণা প্রস্তাব করেন। তিনি তাদের বলেছিলেন যে অ্যানিমেশন জাপানে একটি গুরুতর শিল্প কর্ম এবং এটি রামায়ণকে বিশ্বব্যাপী ব্যাপক দর্শকদের কাছে আনতে সহায়তা করবে। সরকার প্রাথমিকভাবে সম্মত হয়েছিল, কিন্তু পরে দ্বি-জাতি সহযোগিতার জন্য তার প্রস্তাব প্রত্যাখ্যান করে এই বলে যে রামায়ণ একটি অত্যন্ত সংবেদনশীল বিষয় এবং এটি একটি কার্টুন হিসাবে চিত্রিত করা যায় না। এছাড়াও, সত্য যে সিনেমাটি যখন অযোধ্যা বিবাদ তুঙ্গে ছিল তখন তৈরি করা হয়েছিল। যা ইউগো সাকোর কার্টুন রামায়ণ বিতর্ককে যুক্ত করেছে এবং ভারতে এটির প্রযোজনার সম্ভাবনাকে ধূলিসাৎ করেছে। কোন বিকল্প এবং সমর্থন ছাড়াই, সিনেমাটি শেষ পর্যন্ত জাপানে প্রযোজিত হয়েছিল যেখানে উভয় দেশের প্রায় ৪৫০ জন শিল্পী এর নির্মাণে অবদান রেখেছিলেন।
বাংলাদেশ বিমান বাহিনীর প্রধান
বিমান বাহিনী প্রধান (সিওএএস) হলেন বাংলাদেশ বিমান বাহিনীর অধিনায়ক ও সর্বোচ্চ পদধারী কর্মকর্তা। এই পদকে সংক্ষেপে সিওএএস ও বলা হয়। সাধারণত বিমান বাহিনীর জিডি(পি) শাখার কর্মকর্তারাই এই পদ পেয়ে থাকেন। বাংলাদেশ বিমান বাহিনীর প্রধান হন চার তারকা এয়ার চিফ মার্শাল পদমর্যাদার একজন কর্মকর্তা। বিমান বাহিনীর বর্তমান প্রধান হচ্ছেন এয়ার মার্শাল শেখ আব্দুল হান্নান যিনি ১২ জুন ২০২১ সালে দায়িত্ব গ্রহণ করেন।
বিমান বাহিনী প্রধানদের তালিকা
মেয়াদকাল অনুসারে বাংলাদেশ বিমান বাহিনী প্রধানদের তালিকা নিচে দেয়া হল:
লেস্টার হেমিংওয়ে
লেস্টার ক্লেরেন্স হেমিংওয়ে (Leicester Clarence Hemingway; ১ এপ্রিল ১৯১৫ - ১৩ সেপ্টেম্বর ১৯৮২) ছিলেন একজন মার্কিন লেখক ও সাংবাদিক। তিনি কথাসাহিত্যিক আর্নেস্ট হেমিংওয়ের ছোট ভাই। তিনি ছয়টি উপন্যাস রচনা করেছেন। তার প্রথম উপন্যাস হল দ্বিতীয় বিশ্বযুদ্ধকালীন ফ্রান্স ও জার্মানিতে তার অভিজ্ঞতা প্রসূত দ্য সাউন্ড অব ট্রাম্পেট।
১৯৬১ সালে তার ভাই আর্নেস্টের জীবনী সংক্রান্ত মাই ব্রাদার, আর্নেস্ট হেমিংওয়ে প্রকাশ করেন। বইটি সমাদৃত হয় এবং লেস্টার লেখক হিসেবে ও আর্থিক দিক থেকে সফলতা লাভ করে। এই বই থেকে অর্জিত তহবিল দিয়ে তিনি জামাইকার উপকূলে নিউ আটলান্টিস গড়ে তোলেন, যার উদ্দেশ্য ছিল নৌ গবেষণার সদরদপ্তর প্রতিষ্ঠা করা। ১৯৬৬ সালে উপকূলীয় ঝড়ে নিউ আটলান্টিস ধ্বংস হলে প্রকল্পটি বাতিল হয়ে যায়। কয়েক বছর বহুমূত্র রোগে ভোগার পর তিনি ১৯৮২ সালে মাথায় গুলি করে আত্মহত্যা করেন।
প্রারম্ভিক জীবন
লেস্টার ১৯১৫ সালের ১লা এপ্রিল ইলিনয় অঙ্গরাজ্যের ওক পার্কে জন্মগ্রহণ করেন। তার পিতা ক্লেরেন্স এডমন্ডস হেমিংওয়ে ছিলেন একজন চিকিৎসক এবং মাতা গ্রেস হল হেমিংওয়ে একজন সঙ্গীতজ্ঞ। তিনি তার ছয় ভাইবোনের মধ্যে সর্বকনিষ্ঠ। তার অন্য ভাইবোনেরা হলেন - মার্সেলিন (১৮৯৮), আর্নেস্ট (১৮৯৯), উরসুলা (১৯০২), ম্যাডেলিন (১৯০৪) ও ক্যারল (১৯১১)
ব্যক্তিগত জীবন ও মৃত্যু
লেস্টার দুইবার বিয়ে করেন। প্রথম পক্ষে দুই পুত্রসন্তান - পিটার ও জ্যাক জন্মগ্রহণ করেন। দ্বিতীয় পক্ষে ডরিসের সাথে তার বিয়েতে দুই কন্যাসন্তান - অ্যান ফিউয়ার ও হিলারি হেমিংওয়ে জন্মগ্রহণ করে।
১৯৮২ সালের ১৩ই সেপ্টেম্বর আইডাহোর কেচামে নিজ বাড়িতে তিনি মাথায় গুলি করে আত্মহত্যা করেন। তিনি টাইপ টু বহুমূত্র রোগে আক্রান্ত হন এবং মৃত্যুর কয়েক মাস পূর্বে তার একাধিক অস্ত্রোপচার করতে হয়েছিল। এই হতাশা থেকে তিনি আত্মহত্যা করেছিলেন বলে তার পরিবারের ধারণা।
ডগব্লাড সুরিনাম
ডান|200x200পিক্সেল ডগব্লাড সুরিনাম একটি নেতৃস্থানীয় দৈনিক সুরিনামিজ সংবাদপত্র। এটি ডাচ ভাষায় প্যারামারিবোতে প্রকাশিত হয়। ড্যাগব্লাড ২০০২ সালে প্রতিষ্ঠিত হয়েছিল এবং এটি ফাফেম পাবলিশিং এনভির অংশ সংবাদপত্রটিকে কেন্দ্র বাম হিসাবে বর্ণনা করেছে।
লুইস অলিভেইরা
লুইস এয়ারটন বাররোসো "লুলু" অলিভেইরা (জন্ম ২৪ মার্চ ১৯৬৯) প্রাক্তন ব্রাজিলীয়-বেলজিয় ফুটবল খেলোয়াড়। তিনি বর্তমানে এচ্চেলেঞ্জা সার্ডিনিয়া আঞ্চলিক অপেশাদার লীগে মুরাভেরা দলের কোচ। তিনি তার খেলোয়াড়ি জীবনের অধিকাংশ সময় ইতালিতে কাটিয়েছেন।
খান
খান বা খাঁ একটি উপাধি যা বিভিন্ন অর্থে ব্যবহৃত হয়। উৎপত্তিগত ভাবে মঙ্গোলীয় ও তুর্কি ভাষায় এর অর্থ সেনানায়ক, নেতা বা শাসক। খান বলতে গোত্রপতিও বোঝায়। বর্তমানে দক্ষিণ এশিয়া ও মধ্য এশিয়ায় খানেরা টিকে আছে। খাতান এবং খানম হলো এর স্ত্রী বাচক রূপ। বেশিরভাগ আফগানের (হাজারা ও পশতুন) নামের সাথে খান বিদ্যমান। মোঙ্গলরা “খান” নামটি আফগানিস্তানে নিয়ে এসেছিল, যা বর্তমানে ঐ অঞ্চলের সাধারণ লোকেরা ব্যবহার করছেন। এবং মধ্যযুগ মোঘল শাসন আমলে সম্রাটদের প্রতি আনুগত্য, বিশ্বস্তা ও দায়িত্ত্বে সফলতার জন্য অনেকেই ব্যাপকভাবে মুঘল বাদশাহদের কাছ থেকে খাঁন উপাধি গ্রহণ করেন।
গঙ্গাযাত্রা
গঙ্গাযাত্রা ২০০৯-এর একটি বাংলাদেশী চলচ্চিত্র। ছবিটির কাহিনিকার ও পরিচালক সৈয়দ ওয়াহিদুজ্জামান ডায়মন্ড। ছবির প্রধান প্রধান কয়েকটি চরিত্রে অভিনয় করেছেন ফেরদৌস, পপি, শিমলা, সহিদুল আলম সাচ্চু, পরেশ আচার্য্য, রবিউল আমল রবু, শামিমা ভিস্তি ও কাজল মজুমদার।
খান
শাসক খানেরা
উৎপত্তিগত দিক হতে খানেরা তুলনামূলক ক্ষুদ্র গোত্রপতি, যারা প্রধানত ইউরেশিয়ো উপত্যকা ও এর নিকটবর্তী বিস্তৃত শুষ্ক অঞ্চলসমূহে বাস করতো। এই যাযাবর গোত্রগুলোর অন্তহীন সামরিক অভিযাত্রা তাদের প্রতিবেশী আসনারূঢ় অঞ্চলগুলোতে, প্রধানত ইউরোপ ও দূরপ্রাচ্যে, দীর্ঘকাল বিরামহীন ভাবে চলে।
গঙ্গাযাত্রা
চলচ্চিত্রটি জাতীয় চলচ্চিত্র পুরস্কার ২০০৯ মোট আটটি বিভাগে পুরস্কার লাভ করে।  এছাড়া কয়েকটি আন্তর্জাতিক চলচ্চিত্র উত্সবে প্রদর্শিত হয়।
খান
শাসক খানেরা
খানেরা কিছু ছোট রাজ্য প্রতিষ্ঠার পর তা স্বল্পকাল স্থায়ী হলেও, তাদের সামরিক sokti চীন, রোম ও বাইজেন্টিয়াম সাম্রাজ্যের জন্য হুমকির কারণ হয়ে দাঁড়ায়।
সম্ভবত পূর্ববর্তী বুলগেরীয় শাসকরাও উপাধি হিসাবে খান ব্যবহার করতেন, কিন্ত কোন নথিতে সরাসরি এর উল্লেখ নেই - এখন পর্যন্ত পাওয়া একমাত্র এইরকম উপাধি, কানাসুবিগি, শুধুমাত্র তিনজন বুলগেরিয় শাসক ব্যবহার করেছেন, যথাক্রমে ক্রুম, অমুরতাগ এবং মালামির, তারা ছিলেন পরস্পর যথাক্রমে পিতামহ, পুত্র এবং পৌত্র। তাদের পরে এই উপাধি আর কেউ ব্যবহার করেন নাই। কাভখান (উপখান), তারখান এবং বরিতারখান, এজাতীয় যৌগিক অরাজকীয় শব্দদ্বারা শুরু হওয়া উপাধিগুলো বুলগেরিয় অভিজাত শ্রেণীতে প্রচলিত ছিল। যার কারণে পন্ডিতেরা ধারণা করেন (যদি উপখান (কাভখান) থাকে তবে সেখানে খান-ও থাকবে) যে খান হলো পূর্বতন বুলগেরিয় প্রধানের উপাধি। বাস্তবিকপক্ষে, প্রাচীন পুথিগুলোতে আরচন্তেস (গ্রিকে কমান্ডার বা ম্যাজিস্ট্রেট) এবং কন্যায (স্লাভিকে ডিউক বা যুবরাজ) এর উল্লেখ আছে। “দুলো” ছিল সর্ববৃহৎ বুলগেরিয় গোত্র। ইউরোপে আসার পর, ৪র্থ ও ৫ম শতাব্দিতে বুলগেরিয় খানেরা প্রধান্য অর্জন করেন। এদের মধ্যে প্রসিদ্ধ বুলগেরিয় খানগণ হলেন: খান কুব্রাত, মহান বুলগেরিয়ার প্রতিষ্ঠাতা; খান আস্পারুখ, দানুবিয় বুলগেরিয়ার প্রতিষ্ঠাতা (বর্তমান বুলগেরিয়া); খান তেরভেল, “ইউরোপের ত্রাণকর্ত্বা”; খান ক্রুম, “দ্য টেরিবল”। কনিয়ায বরিস (১ম তসার বরিস নামেও পরিচিত) ৮৬৪ খ্রীষ্টাব্দে পূর্বাঞ্চলীয় অর্থোডক্স খ্রিষ্টধর্ম গ্রহণ করার পূর্ব পর্যন্ত “খান” এই শাসকদের সরকারি উপাধি ছিল।
গঙ্গাযাত্রা
কাহিনি সংক্ষেপ
রুপার (শিমলা) স্বামী তাকে এবং তার মেয়ে নিপাকে (সাবরিনা) অর্থের জন্য একটি পতিতালয়ে বিক্রি করে। রুপা তার স্বাভাবিক জীবনে ফিরে যেতে চায় এবং তার খদ্দের রতন (সাচ্চু) রুপাকে আশ্বাস দিলে রুপা তা বিশ্বাস করে কিন্তু রতন পরে রুপার সাথে বিশ্বাসঘাতকতা করে। ইতিমধ্যে, একসময় পতিতালয়ের মাসী শিশুকন্যাকে নিজকক্ষে রেখেই খদ্দেরকে সেবা দেয়ার জন্য রূপাকে চাপ দেয়। ফলস্বরূপ, রুপা তার জীবন নিয়ে হতাশ হয়ে পড়ে এবং তার সন্তানকে নিয়ে আত্মহত্যা করে। প্রকাশ (ফেরদৌস) ও সুধামনি (পোপি) এই দুই মৃত দেহকে শেষকৃত্যের জন্য নিয়ে যায়। কিন্তু সমাজের মানুষ তাদের বাধা দেয়; এমনকি সেই দুই মৃতদেহ দাফনের জন্য কোন সরকারি খাস জমিও পায় না। এখন, সমাজপতিদের বাধা উপেক্ষা করে তাদের জন্য যথাযথ অন্ত্যেষ্টিক্রিয়ার ব্যবস্থা করতে হবে প্রকাশ ও সুধামনির।